b'\n_START_ARTICLE_\nBrucela\n_START_SECTION_\nOpis\n_START_PARAGRAPH_\nBrucele so pali\xc4\x8daste gramnegativne bakterije, ki merijo 0,6 do 1,5 \xce\xbcm v dol\xc5\xbeini in 0,5 do 0,7 \xce\xbcm v \xc5\xa1irini. Ne tvorijo spor, ne obdaja jih kapsula ter nimajo bi\xc4\x8dka in so zato negibljive. Zunanja celi\xc4\x8dna membrana je podobna kot pri drugih gramnegativnih bakterijah, z izra\xc5\xbeeno lipopolisaharidno komponento ter tremi poglavitnimi skupinami beljakovin.\n_START_SECTION_\nEpidemiologija\n_START_PARAGRAPH_\nBolezen pri \xc4\x8dloveku povzro\xc4\x8dajo vrste B. abortus (prenos z goveda), B. melitensis (prenos s koz in ovac) in B. suis (prenos s svinj). Z B. canis povzro\xc4\x8dene oku\xc5\xbebe se pojavljajo le sporadi\xc4\x8dno. Najpogosteje se ljudje oku\xc5\xbeijo na \xc5\xbeivalskih farmah ali z u\xc5\xbeivanjem surovih \xc5\xbeivil \xc5\xbeivalskega izvora, na primer mleka. Le redko se bolezen prena\xc5\xa1a iz \xc4\x8dloveka na \xc4\x8dloveka._NEWLINE_Po ocenah se vsako letu na svetu oku\xc5\xbei z brucelozo okoli 500.000 ljudi.'